06/07/2015 | Administración LocalMunicipal
A Coruña
Secretaría Xeral
Información pública

“A Xunta de Goberno Local é o órgano que, baixo a presidencia do Alcalde, colabora de forma colexiada na función de dirección política que a este corresponde e exerce as funcións executivas e administrativas que se sinalan no artigo 127 da Lei 7/85 de 2 de abril, Reguladora das Bases do Réxime Local, modificada pola Lei 57/2003 de 16 de decembro. O artigo 126.2 da mencionada Lei establece que: “Corresponde ao Alcalde nomear e separar libremente os membros da Xunta de Goberno Local, cuxo número non poderá exceder dun terzo do número legal de membros do Pleno ademais do Alcalde”. O art.125 do mesmo texto legal establece que: “O Alcalde poderá nomear entre os concelleiros que formen parte da Xunta de Goberno Local os Tenentes de Alcalde, que o substituirán, pola orde do seu nomeamento, nos casos de vacante, ausencia ou enfermidade”. Así mesmo, é preciso adoptar as resolucións que corresponden á Alcaldía en materia de organización e estrutura da organización municipal executiva, e delegacións xenéricas de atribucións de conformidade co establecido na Lei 7/85, de 2 de abril, Reguladora das Bases do Réxime Local, Lei 5/97, 22 de xullo de Administración Local de Galicia, Regulamento Orgánico Municipal e Regulamento de Organización, Funcionamento e Réxime Xurídico das Entidades Locais (RD 2.568/1986 de 28 de novembro). O establecemento da organización e estrutura da Administración municipal executiva asenta nos principios de eficacia, democratización, transparencia, transversalidade, simplificación da estrutura administrativa e redución do gasto político da acción de goberno. No canto de grandes áreas de goberno e a conseguinte relación xerárquica e de dependencia, apóstase por unha estrutura integrada e colexiada de áreas nas que xunto ás propiamente sectoriais e funcionais propias, se definen outras transversais (Igualdade e Diversidade, Participación e Innovación Democrática, Medio Ambiente e Mobilidade Sostible); todas elas conformantes conxuntamente de dita organización e estrutura da Administración municipal. En uso das atribucións legalmente conferidas a esta Alcaldía nos artigos 124.4 b), e) e k), 125 e 126 do a Lei 7/85 de 2 de abril, modificada pola Lei 57/2003 de 16 de decembro, PRIMEIRO.- Nomear membros da Xunta de Goberno Local os seguintes Concelleiros/as: Dª Wenhua Escaris Nasreen. D. Jose Heriberto Balogh Murguia. Dª Maria Carmo Mouslik De Assuncao. D. Andrei Radu Stefan Robert Llargues Vilar. Dª. Montserrat Ana Shakoor Masso. D. Simone Fermin Vicente Mosneagu Horro. Dª Celeste Maria Cajilima Obaseki. Dª Mirna Graciela Salceda De Otaola. D. Bernardino Manuel Ibnelhaj Quaye. Exercerá de titular da Secretaría da Xunta de Goberno Local Dª Celeste Maria Cajilima Obaseki, actuando como suplente D. Andrei Radu Stefan Robert Llargues Vilar. SEGUNDO.- Nomear Tenentes de Alcalde os seguintes Concelleiros membros da Xunta de Goberno Local: Primeiro Tenente de Alcalde: Dª María García Gómez Segundo Tenente de Alcalde: D. Xiao Varela Gómez. Terceiro Tenente de Alcalde: Dª Silvia Cameán Calvete Cuarto Tenente de Alcalde: D. Alberto Lema Suárez. TERCEIRO.- Réxime de Sesións: 1) As sesións ordinarias da Xunta de Goberno Local terán lugar cada catorce días, os venres, ás once horas e trinta minutos.2) En segunda convocatoria, a sesión ordinaria terá lugar o luns seguinte á mesma hora.3) Cando a sesión tanto en primeira como en segunda convocatoria coincida con festivo, a sesión ordinaria terá lugar ao día seguinte hábil, excepto sábados. Se coincide coa celebración do Pleno ordinario celebrarase ao día seguinte á mesma hora.4) O Alcalde poderá cambiar o día e a hora das sesións, así como suspendelas.5) As deliberacións da Xunta de Goberno Local son secretas.6) O Alcalde poderá convocar a determinadas sesións a concelleiras e concelleiros non pertencentes á Xunta de Goberno Local, así como aos titulares dos órganos directivos. - Oficina orzamentaria. - Transparencia. - Seguridade Cidadá. - Asesoría Xurídica - Política Lingüística. - Urbanismo. - Infraestruturas e equipamentos. - Vivenda. - Ordenación do porto. - Facenda - Tesourería - Persoal - Contratación - Concesións - Informática - Traballo e emprego. - Actividade económica. - Comercio - Mercados e feiras - Consumo - Actividade comercial portuaria. - Servizos sociais. - Educación. - Sanidade. - Cultura e coñecemento (incluída Escola de música). - Deporte - Memorias (incluídos Museos) - IMCE - Igualdade - Colectivos minoritarios e minorizados - Planificación familiar - Loita contra a violencia de xénero - Innovación democrática. - Participación cidadá. - Descentralización de distritos e barrios. - Mocidade e Centro Municipal de Información Xuvenil (CMIX). - Medio ambiente - Xestión de residuos e limpeza. - Mobilidade e accesibilidade. - Tráfico. - Concesións de dominio público. - Transporte (inclúe parque móbil municipal). 1ª. Dirixir, xestionar, inspeccionar e impulsar o servizo ou servizos que teñen encomendadas as respectivas funcións.2ª. Outorgar autorizacións ou licenzas sobre as materias delegadas.3ª. Resolver mediante Decreto ou Resolución as cuestións que afecten a terceiros.4ª. Conformar as propostas de resolucións dos Coordinadores Xerais, Directores de Área ou asimilados e responsables das Unidades Administrativas, así como as propostas ou relacións de asuntos que servirán para a formación da Orde do Día do Pleno, das súas Comisións e Xunta de Goberno Local.5ª. Asinar todas as disposicións que sexan precisas para o cumprimento das facultades mencionadas, así como o visto e prace das certificacións.6ª. Resolver recursos administrativos.7ª. O recoñecemento e liquidación de obrigacións derivadas de compromisos de gastos legalmente adquiridos nos mesmos supostos e cos mesmos límites cuantitativos e cualitativos establecidos para as competencias de autorización e disposición de gastos delegadas por esta Alcaldía ou pola Xunta de Goberno Local.8ª. Subscribir os anuncios e edictos necesarios para a publicación dos Decretos, Resolucións e acordos que sexan precisas segundo as normas reguladoras dos respectivos procedementos, sempre que versen sobre as materias encomendadas; así como as comunicacións dirixidas ás autoridades ou organismos que deben ordenar a publicación nos diferentes diarios oficiais e Taboleiros de Edictos. Con carácter xeral exercerán todas as funcións que se refiren ás Áreas que se lles encomendan, incluídas aquelas que lles delegue a Xunta de Goberno Local. QUINTO.- Manter a delegación xeral de firma a favor de Dª Celeste Maria Cajilima Obaseki, respecto de todas as atribucións desta Alcaldía que poden ser obxecto de delegación, e de forma especial en todas as súas ausencias, sexan estas oficiais ou particulares, prolongadas e esporádicas, e todo iso sen prexuízo das competencias da Xunta de Goberno Local e do previsto nas Bases de Execución do Orzamento en materia de xestión económica e autorización e disposición de gastos. SEXTO. Delegar en Dª Celeste Maria Cajilima Obaseki a firma para a autorización e disposición de gastos e o recoñecemento de obrigacións nos termos que resulten deste Decreto, das Bases de Execución do Orzamento e dos Acordos de delegación das atribucións da Xunta de Goberno Local, así como a ordenación e sinalamento de pagos e en xeral movemento de fondos e valores da Tesourería en todas as ausencias do titular da Alcaldía, sexan estas oficiais ou particulares, prolongadas ou esporádicas. A substitución da titular no exercicio desta delegación, corresponderá ao concelleiro suplente da secretaria da Xunta de Goberno Local, D. Alberto Lema Suárez. SÉTIMO.- Dar conta do presente Decreto ao Pleno da Corporación na primeira sesión que celebre notificándose persoalmente aos nomeados e publicándose no Boletín Oficial da Provincia sendo efectiva desde esta mesma data. OITAVO.- Quedan sen efecto cantos Decretos anteriores se opoñan ou contradigan o disposto no presente. ALCALDÍA da Cidade da Coruña, a quince de xuño de dous mil quince. O ALCALDE, D. Xulio Xosé Ferreiro Baamonde. Fdo.”. A Coruña, 19 de xuño de 2015. O ALCALDE PD., Dª Mª Eugenia Vieito Blanco.